CELEX: 32006R1445
Language: el
Date: 2006-09-29
Title: Κανονισμός (ΕΚ) αριθ. 1445/2006 της Επιτροπής, της 29ης Σεπτεμβρίου 2006 , για τροποποίηση του κανονισμού (ΕΚ) αριθ. 1200/2005 όσον αφορά την έγκριση της πρόσθετης ύλης ζωοτροφών Bacillus cereus var. toyoi , η οποία ανήκει στην ομάδα των μικροοργανισμών   (Κείμενο που παρουσιάζει ενδιαφέρον για τον ΕΟΧ)

30.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/22
            
         
      ΚΑΝΟΝΙΣΜΌΣ (ΕΚ) αριθ. 1445/2006 ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2006
   για τροποποίηση του κανονισμού (ΕΚ) αριθ. 1200/2005 όσον αφορά την έγκριση της πρόσθετης ύλης ζωοτροφών «Bacillus cereus var. toyoi», η οποία ανήκει στην ομάδα των μικροοργανισμών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών που χρησιμοποιούνται στη διατροφή των ζώων και καθορίζει τους λόγους και τις διαδικασίες για τη χορήγηση της εν λόγω έγκρισης.
            
         
               (2)
            
            
               Το παρασκεύασμα Bacillus cereus var. toyoi (NCIMB 40112/CNCM Ι-1012), το οποίο ανήκει στην ομάδα των «μικροοργανισμών», εγκρίθηκε σύμφωνα με την οδηγία 70/524/ΕΟΚ του Συμβουλίου (2) χωρίς χρονικό περιορισμό ως πρόσθετη ύλη ζωοτροφών για τα κοτόπουλα προς πάχυνση και τα κουνέλια προς πάχυνση με τον κανονισμό (ΕΚ) αριθ. 1200/2005 της Επιτροπής (3). Η εν λόγω πρόσθετη ύλη προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υπάρχον προϊόν, σύμφωνα με το άρθρο 10 του κανονισμού (ΕΚ) αριθ. 1831/2003.
            
         
               (3)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τροποποίηση της άδειας κυκλοφορίας του εν λόγω παρασκευάσματος, προκειμένου να επιτραπεί η χρήση του σε ζωοτροφές που περιέχουν τα ακόλουθα κοκκιδιοστατικά: diclazuril (Clinacox 0,5 % και Clinacox 0,2 %), narasin-nicarbazina (Maxiban G160) και maduramicin ammonium (Cygro 1 %) για τα κοτόπουλα προς πάχυνση. Η αίτηση αυτή συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του εν λόγω κανονισμού.
            
         
               (4)
            
            
               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση της 5ης Νοεμβρίου 2005, κατέληξε στο συμπέρασμα ότι τεκμηριώθηκε η συμβατότητα της πρόσθετης ύλης Bacillus var. toyoi (NCIMB 40112/CNCM Ι-1012) με το diclazuril (Clinacox 0,5 % και Clinacox 0,2 %), το narasin-nicarbazina (Maxiban G160) και το maduramicin ammonium (Cygro 1 %) (4). Η γνώμη της Αρχής επαληθεύει επίσης την έκθεση σχετικά με τη μέθοδο ανάλυσης της πρόσθετης ύλης ζωτροφών στις ζωοτροφές, η οποία υποβλήθηκε από το κοινοτικό εργαστήριο αναφοράς το οποίο θεσπίστηκε με τον κανονισμό (ΕΚ) αριθ. 1831/2003.
            
         
               (5)
            
            
               Η αξιολόγηση του εν λόγω παρασκευάσματος δείχνει ότι ικανοποιούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (6)
            
            
               Συνεπώς, ο κανονισμός (ΕΚ) αριθ. 1200/2005 πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1200/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 270 της 14.12.1970, σ. 1. Οδηγία η οποία καταργήθηκε με τον κανονισμό (ΕΚ) αριθ. 1831/2003.
   
      (3)  ΕΕ L 195 της 27.7.2005, σ. 6.
   
      (4)  Γνώμη της επιστημονικής ομάδας για τις πρόσθετες ύλες και τα προϊόντα ή τις ουσίες που χρησιμοποιούνται στη διατροφή των ζώων σχετικά με την τροποποίηση των όρων έγκρισης του παρασκευάσματος μικροοργανισμών Bacillus cereus var. toyoi (NCIMB 40112/CNCM Ι-1012) (Toyocerin®), που εγκρίθηκε ως πρόσθετη ύλη ζωοτροφών σύμφωνα με την οδηγία 70/524/ΕΟΚ του Συμβουλίου. Εκδόθηκε στις 30 Νοεμβρίου 2005. The EFSA Journal (2005) 288, σ. 1 έως 7.
   
      ΠΑΡΑΡΤΗΜΑ
      Στο παράρτημα ΙΙ του κανονισμού (ΕΚ) αριθ. 1200/2005, η καταχώριση για το E 1701, Bacillus cereus var. toyoi (NCIMB 40112/CNCM I-1012) αντικαθίσταται από τα ακόλουθα:
      
         
                     Αριθ. ΕΚ
                  
                  
                     Πρόσθετη ύλη
                  
                  
                     Χημικός τύπος, περιγραφή
                  
                  
                     Είδος ή κατηγορία ζώου
                  
                  
                     Μέγιστη ηλικία
                  
                  
                     Ελάχιστη περιεκτικότητα
                  
                  
                     Μέγιστη περιεκτικότητα
                  
                  
                     Λοιπές προϋποθέσεις
                  
                  
                     Λήξη της περιόδου έγκρισης
                  
               
                     Μονάδες δραστικότητας (CFU)/kg πλήρους ζωοτροφής
                  
               
                     Μικροοργανισμοί
                  
               
                     «Ε 1701
                  
                  
                     Bacillus cereus var. toyoi
                     NCIMB 40112/CNCM I-1012
                  
                  
                     Παρασκεύασμα Bacillus cereus var. toyoi με ελάχιστη περιεκτικότητα: 1 × 1010 CFU/g πρόσθετης ύλης
                  
                  
                     Κουνέλια προς πάχυνση
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
                     Μπορεί να χρησιμοποιηθεί σε σύνθετες ζωοτροφές που περιέχουν τα εγκεκριμένα κοκκιδιοστατικά: robenidine, salinomycin sodium.
                  
                  
                     Χωρίς χρονικό περιορισμό
                  
               
                     Κοτόπουλα προς πάχυνση
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
                     Μπορεί να χρησιμοποιηθεί σε σύνθετες ζωοτροφές που περιέχουν τα εγκεκριμένα κοκκιδιοστατικά: monensin sodium, lasalocid sodium, salinomycin sodium, decoquinate, robenidine, narasin, halofuginone, diclazuril, narasin/nicarbazin, maduramicin ammonium.
                  
                  
                     Χωρίς χρονικό περιορισμό»